Forhåndsfavoritten Argentina tok oppskriftsmessig førsteplassen i gruppa med tre strake seiere. Kampen om 2.-plassen ble derimot en mye jevnere affære. Til slutt trakk likevel Sør-Korea det lengste strået, og gikk videre fra gruppespillet for andre gang i VMs historie. Hellas på sin side tok landets første seier og poeng i et VM-sluttspill noen sinne i sin 2-1 kamp mot Nigeria. Nigeria endte sist i gruppen med et poeng, men utrolig nok skulle det ikke mer enn en scoring til i siste sjanserike kampen mot Sør-Korea så hadde de gått videre, med samme antall poeng, men bedre målforskjell.